Újszeged vasútállomás

**Újszeged vasútállomás** egy Csongrád-Csanád megyei vasútállomás, Szeged újszegedi városrészében, a MÁV üzemeltetésében. Közúti elérését a 43-as főútból kiágazó 43 303-as számú mellékút biztosítja.

## Története

Sablon:Csonk-szakasz
A vasútállomás első épülete 1903-ban épült.

Az állomás történetének sajátos epizódja a második világháború befejező időszaka. Újszeged egy zsákvonal végállomása lett, miután 1944. szeptember 3-án egy angolszász légitámadás romba döntötte a Szegedi vasúti Tisza-hidat. Számos mozdony és vonatszerelvény rekedt a Tiszától keletre, amelyeket a szovjetek gyors előretörése miatt a magyar vasút már nem tudott a Tiszán átmenekíteni. Az újszegedi állomáson összezsúfolódott, hadifelszereléssel megrakott vonatokat ezért 1944. október 9-én visszavonuló magyar egységek felrobbantották. Az előbb Újszeged állomást, majd az egész várost elfoglaló Vörös Hadsereg gyors lépéseket tett a vasútállomás üzembe állítására. Még a hónap folyamán hozzákezdtek egy ideiglenes vasúti fahíd összeállításához. A szovjetek építkezését a németek igyekeztek akadályozni, ezért 1944. november 16-án 25-30 repülőgéppel támadást intéztek Újszeged állomás ellen. A vasútállomásra és környékére 200-nál több bombát dobtak, az egész környéken, így magának az állomásnak a területén is nagyon jelentős károk keletkeztek.

A felrobbantott Tisza-híd pótlására gyorsan felépített ideiglenes fahíd két évvel későbbi megszüntetése óta Újszeged állomás a MÁV jelenlegi Sablon:Vvr vasútvonalának szegedi végállomása. A már csak kétvágányos állomásnak a délkeleti bejárata felőli oldalán egy vágányzáró sorompóval ellátott szerelőaknás csonka vágány van; az állomás és egyben a vasútvonal északnyugati vége pedig a volt Tisza-híd előtt egy csonka vágánnyal és földkúppal zárul. Az állomás kitérővágánya több mint fél kilométer hosszú, miközben az ezen a MERÁFI rendszerrel üzemeltetett mellékvonalon közlekedő napi mindössze két illetve három Bzmot személyvonat kocsihossza a 14 métert sem éri el. Az elhanyagolt állomásépület használaton kívül van, lepusztult, az ablakokat bedeszkázták, vakolata omladozik, a kapcsolódó épület kiégett. A MÁV a lebontását tervezi.

## Az állomás jövője

Bár közlekedésföldrajzi elhelyezkedése igen jó, a vasútállomás jelen formájában megszűnésre ítélt. A vasútvonaltól délre számos alulhasznosított, ám annál értékesebb belvároshoz közeli ingatlan van. Szeged város 2015-ben a vasútállomás környezetének teljes átrendezése mellett döntött, amelyet a településszerkezeti tervben rögzítettek. A szerkezeti terv szerint a vasúti töltést körülbelül a vasútállomás mai épületének Szőreg felőli oldalán átvágnák, hogy utat engedjenek a Nagykörutat bezáró, új közúti hídra vezető útnak. A 121-es vasútvonalat Újszeged állomás szőregi oldali kitérőinek helyén új nyomvonalra terelnék, így a vonatok a Nagykörút vonalát követve érnék el az új Tisza-hidat és Szeged Nagyállomást. A környék Újszeged vasútállomás megszűnése után sem maradna vasúti kapcsolat nélkül, a mai állomástól némileg délre új vasúti megállót terveznek. Ezt azonban a fejlesztési dokumentumok már nem Újszeged, hanem a *Gyimesi utca* munkanéven említik.

## Vasútvonalak

Az állomást az alábbi vasútvonalak érintik:
**Parancsfájl-hiba: nincs „Wikidata” modul.**

## Kapcsolódó állomások

A vasútállomáshoz az alábbi állomások vannak a legközelebb:
**Parancsfájl-hiba: nincs „Wikidata” modul.**

## Forgalom

Sablon:Békéscsaba–Újszeged-személyvonat

Ujszeged vasutallomas 2022 3.jpgUjszeged vasutallomas 2022 5.jpgÚjszeged vasútállomás esőbeálló 2021-01-14.jpgÚjszeged vasútállomás peron 2021-01-14.jpgÚjszeged állomás belső homlokzat.JPGÚjszeged állomás 1. vágány.JPGÚjszeged állomás 2. vágány.JPGÚjszeged állomás kezdőpont oldali kitérőkörzet.JPG

## Források

Sablon:Források

Sablon:Vasútvonal

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|vasút]] **[[Portál:vasút|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|vasút]] **[[Portál:vasút|**
	+ **[[Fájl:Végtelen ciklus a következő sablonban: Sablon:Portál/speciális|25x25px|vasút]]** [[Portál:vasút|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap

1. ↑ Dunainé Bognár Júlia – Kanyó Ferenc: A második világháború szegedi hősei és áldozatai; Tanulmányok Csongrád megye történetéből 23. (Szeged, 1996); p.95
2. ↑ Dunainé Bognár Júlia – Kanyó Ferenc: A második világháború szegedi hősei és áldozatai; Tanulmányok Csongrád megye történetéből 23. (Szeged, 1996); p.85
3. ↑ Nikolényi Gábor Viktor - Lebontják az újszegedi vasútállomás épületét (szegedma.hu, 2021.03.23.)
4. ↑ Szeged mjv. szerkezeti terve; 2015 (magyar) 5. Szeged mjv. (2015). Archived from the original on január 21, 2021. Retrieved on január 15, 2021.
5. ↑ Hegedűs Gergely (2016-01-25). Szegeden 70 év után épül újra vasúti híd a Tiszán (magyar). Magyar Építők. Retrieved on január 15, 2021.
6. ↑ Kitörési pont: az új Tisza-híd (magyar). Népszava (2015-05-20). Retrieved on január 15, 2021.
7. ↑ https://kimittud.atlatszo.hu/request/5476/response/8757/attach/4/RMT.pdf (magyar). Átlátszó (2015). Retrieved on január 15, 2021.